Ο **Χαβιέρ Ερνάντες Γκουτιέρρες** (ισπανικά: *Javier Hernández Gutiérrez*, γεννημένος στις 1 Αυγούστου 1961 στο Τοτοτλάν του Μεξικού) είναι Μεξικανός πρώην διεθνής ποδοσφαιριστής, ο οποίος αγωνιζόταν ως επιθετικός.

Γνωστός ως *Ελ Τσιτσάρο* (ισπανικά: *El Chicharo*), ο Ερνάντες είναι γαμπρός του Τομάς Μπαλκάσαρ και πατέρας του Χαβιέρ Ερνάντες Μπαλκάσαρ, γνωστού ως *Τσιτσαρίτο* (ισπανικά: *Chicharito*), οι οποίοι, και οι δύο τους, υπήρξαν διεθνείς ποδοσφαιριστές.

Βιογραφία
---------

### Παίκτης

Ο Ερνάντες αγωνίστηκε κατά τη διάρκεια της καριέρας του για λογαριασμό των Εστουδιάντες Τέκος, ΚΦ Πουέμπλα και ΚΑ Μονάρκας Μορέλια.

Συνολικά, πραγματοποίησε τρεις συμμετοχές με την Εθνική Μεξικού U20 κατά τη διάρκεια του Παγκοσμίου Κυπέλλου U20 του 1979. Στη συνέχεια, ο Χαβιέρ υπήρξε βασικό στέλεχος της Εθνικής Μεξικού, ενώ, παράλληλα, ήταν μέλος της ομάδας η οποία έφθασε ως την προημιτελική φάση του Παγκοσμίου Κυπέλλου του 1986, το οποίο έλαβε χώρα στο Μεξικό, καθώς και της γενιάς η οποία υπέστη ποινή αποκλεισμού από το Παγκόσμιο Κύπελλο του 1990, λόγω της χρησιμοποίησης παικτών μεγαλύτερης ηλικίας κατά τη διάρκεια του Παγκοσμίου Κυπέλλου U20.

### Προπονητής

Μετά το πέρας της αγωνιστικής του καριέρας, ο Ερνάντες διετέλεσε, για ορισμένο χρονικό διάστημα, προπονητής της δεύτερης ομάδας του συλλόγου της γενέτειράς του, Τσίβας δε Γουαδαλαχάρα. Αιτήθηκε άδεια προσωρινής αναστολής των καθηκόντων του προκειμένου να μπορέσει να παρακολουθήσει από κοντά τον υιό του, Χαβιέρ Ερνάντες Μπαλκάσαρ, να αγωνίζεται στο Παγκόσμιο Κύπελλο του 2010, το οποίο έλαβε χώρα στη Νότια Αφρική. Καθώς το συγκεκριμένο αίτημά του δεν έγινε αποδεκτό, ο ίδιος αποφάσισε, τότε, να παραιτηθεί των καθηκόντων του ως προπονητής της δεύτερης ομάδας του συλλόγου της Γουαδαλαχάρα, προκειμένου να μπορέσει να παρακολουθήσει από κοντά τον υιό του να αγωνίζεται.

Παραπομπές
----------

1. ↑  (Ισπανικά) Mercader, Jorge Carlos (23 Φεβρουαρίου 2010). «Vistazo al nuevo ídolo del Guadalajara». *ESPNdeportes.com*. Ανακτήθηκε στις 27 Απριλίου 2020.
2. ↑  (Αγγλικά) «Hernandez excites expectant Mexico - Manchester United News from football.co.uk». *football.co.uk*. 18 Μαΐου 2010. Αρχειοθετήθηκε από το πρωτότυπο στις 18 Μαΐου 2010. Ανακτήθηκε στις 27 Απριλίου 2020.
3. 1 2  (Αγγλικά) Witz, Billy (1 Απριλίου 2010). «For World Cup, Javier Hernández Could Be Mexico's Next Big Thing». *The New York Times*. Ανακτήθηκε στις 27 Απριλίου 2020.
4. ↑  (Αγγλικά) Berkeley, G.· Tuck, J. (8 Απριλίου 2010). «Get to know... Javier Hernandez». *ManUtd.com*. Manchester United. Αρχειοθετήθηκε από το πρωτότυπο στις 11 Απριλίου 2010. Ανακτήθηκε στις 20 Ιουνίου 2011.
5. ↑  (Αγγλικά) Baxter, Kevin (16 Μαρτίου 2010). «For Mexico's Javier Hernandez, World Cup is in the genes». *The Los Angeles Times*. Ανακτήθηκε στις 27 Απριλίου 2020.
6. ↑  (Γαλλικά) «Javier HERNANDEZ». *FIFA.com*. Fédération Internationale de Football Association. Αρχειοθετήθηκε από το πρωτότυπο στις 29 Ιουνίου 2008. Ανακτήθηκε στις 20 Ιουνίου 2011.
7. ↑  (Αγγλικά) «Mexico Given Ban in Soccer». *The New York Times*. 1 Ιουλίου 1988. Ανακτήθηκε στις 27 Απριλίου 2020.
8. ↑  (Αγγλικά) «Hernandez's father quits to see him play». *ESPN Soccernet*. 4 Ιουνίου 2010. Αρχειοθετήθηκε από το πρωτότυπο στις 7 Ιουνίου 2010. Ανακτήθηκε στις 20 Ιουνίου 2011.
9. ↑  (Αγγλικά) Martinez, Andrea (3 Ιουνίου 2010). «Javier 'Chicharito' Hernandez's Father Quits Managerial Job To Watch Son In South Africa». *Goal.com*. Ανακτήθηκε στις 20 Ιουνίου 2011.

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Μεξικό
 |

 |